BSC-LT/ACAData huggingface dataset:
[ca] En aquest article presentem els resultats d'un estudi sobre el professorat de geografia de les universitats públiques de Catalunya, fixant-nos especialment en quina és la presència, la categoria assolida i la producció científica de les dones dins aquest col·lectiu, tot seguint les pautes dels treballs realitzats en l'àrea anglosaxona, a partir de la publicació de Wilbur Zelinsky (1973) sobre l'absència de geògrafes en la tasca professional de la geografia i en particular en els departaments universitaris nord-americans d'aquesta especialitat. Pel que fa a Catalunya, les xifres ens indiquen que aquesta absència no és, inicialment, tan significativa, però, en canvi, s'observa una progressiva disminució (desaparició) d'efectius en els darrers anys, que ens pot portar a una situació de creixement de les desigualtats.

[en] In this article we present some results of a study of teachers of geography in public universities in Catalonia, with special emphasis on the position of women and their scientific work. In order to do this we use the approach developed in the English speaking world following the work of Wilbur Zelinsky (1973ª) on the lack of professional women geographers, especially in university geography departments. For Catalonia the data shows that initially there was no such conspicuous absence, however, a progressive decline (disappearance) in staff numbers can be seen in recent Years, which could lead to an increase in inequality.
[ca] Els bacteriòfags, o "fags", són virus que infecten bacteris i tenen el potencial de controlar les poblacions bacterianes, una característica crucial davant l'augment de les resistències bacterianes als antibiòtics. Malgrat això, els fags també poden codificar toxines perjudicials per als humans. Aquest projecte té com a objectiu desenvolupar un programa informàtic per identificar nous circuits de lisis-lisogènia en fags mitjançant el descobriment de motius. Utilitzant l'algoritme MEME per a la detecció de patrons en seqüències de nucleòtids.

[en] Bacteriophages, or "phages", are viruses that infect bacteria and have the potential to control bacterial populations, a crucial feature in the face of increased bacterial resistance to antibiotics. However, phages can also encode toxins that are harmful to humans. This project aims to develop a computer program to identify new phage lysis lysogeny circuits by discovering motifs. Using the MEME algorithm for detecting patterns in nucleotide sequences.
[ca] Aquest treball consta de tres reportatges de temàtica social sorgits de l'observació de diferents problemàtiques que han aparegut, o s'han fet més evidents, amb l'arribada de la crisi. "Dinàmiques d'èxit i fracàs escolar a Nou Barris", el primer reportatge, tracta de descobrir com afecta als adolescents del districte en matèria acadèmica l'augment de la desigualtat. "Els altres egarencs" tracta la immigració a la ciutat de Terrassa. Finalment, "Cooperar, construir i transformar en temps de crisi" tracta el tema del cooperativisme i, més en general, l'economia social i solidària al barri de Sants.

[en] This paper consists of three reports on social issues arisen from the observation of different problems that have emerged, or have become more evident, with the advent of the financial crisis. "Dynamics of school success and failure in Nou Barris," the first story, tries to discover how the increasing inequality affects teenager students in the district of Nou Barris. "The other 'egarencs'" is about immigration in the city of Terrassa. Finally, "To cooperate, build and transform in times of crisis" is about cooperatives and, more generally, social economy in Sants (Barcelona).
[ca] En aquest article exposarem el treball realitzat al llarg del desenvolupament del treball de final de grau. L'objectiu d'aquest projecte es tracta d'estudiar i analitzar el codi seqüencial que disposem i aplicar-li les modificacions necessàries per treballar amb una versió fiable, estable i flexible per configurar. A continuació tractarem també de resoldre la qüestió de com paral·lelitzar el codi anterior de xarxes neuronals amb OpenMP i CUDA. Al llarg d'aquest article explicarem les modificacions realitzades al codi inicial seqüencial i el propòsit d'aquestes i a continuació les modificacions i proves de paral·lelitzacio amb OpenMP i CUDA sobre el codi. També exposarem els canvis realitzats sobre el codi i l'estructura de fitxers per poder establir un millor nivell d'organització a més de preparar el codi per el seu futur ús en activitats docents.

[en] In this article, we will present the work carried out throughout the development of the final degree project. The objective of this project is to study and analyze the sequential code we have and apply the necessary modifications to obtain a reliable, stable, and configurable version. Next, we will also address the question of how to parallelize the previous neural network code using OpenMP and CUDA. Throughout the article, we will explain the modifications made to the initial sequential code and their purpose, followed by the modifications and parallelization tests with OpenMP and CUDA on the code. We will also present the changes made to the code and the file structure to establish a better level of organization, as well as to prepare the code for its future use in teaching activities.
[ca] L'objectiu d'aquest treball és l'anàlisi de la situació comunicativa i de difusió de l'Arxiu Històric de Sabadell i presentar una sèrie de propostes i millores en aquest àmbit. Tenint en compte el públic objectiu detectat al pla de màrqueting, s'ha optat per utilitzar els fons fotogràfics i audiovisuals custodiats per l'AHS ja que amb aquesta mena de documents, es vol intentar captar la seva atenció de tal manera que puguin col·laborar amb l'arxiu per aconseguir augmentar el patrimoni documental de la ciutat de Sabadell.Públic objectiu, difusió, patrimoni documental, fotografies, pla de màrqueting, propostes, recursos econòmics, Arxiu Històric de Sabadell, xarxes socials, mitjans de comunicació.

[en] The objective of this essay is to analyse the communicative and dissemination situation of the Historical Archive of Sabadell and present a series of proposals and improvements in this field. Taking into account the target audience detected in the marketing plan, the decision has been taken to use the photographic and audio-visual collections held by AHS, as with this type of documents, their attention will be attracted in such a way that they can collaborate with the archive to increase the documentary heritage of the city of Sabadell.Objective audience, dissemination, documentary heritage, photographs, marketing plan, proposals, financial resources, Sabadell Historical Archive, social networks, media
[ca] Document de Disseny de Joc (DDJ) de "Realm of Books". Es tracta d'un videojoc de puzles i plataformes en estil 3D, que narra l'aventura d'un nen que entra en una immensa biblioteca abandonada plena d'éssers de conte que ha de rescatar de l'implacable biliotecari i el seu exèrcit de monstres. També s'ha realitzat una investigació del púbic objectiu, alhora que s'ha inclós, a més a més del desenvolupament de la narrativa del projecte, el mode de joc, els controls i els concepts arts per il·lustrar l'art del videojoc i el seu estil visual.

[en] Game Design Document (GDD) of "Realm of Books". It is a videogame based on puzzles and platforms with 3D graphic design. Realm of Books tells the story about a young little boy who breaks into a huge, abandoned library full of tale beings he has to save from the dangerous librarian and his monsters army. The document also contains a target analysis and the storytelling. Besides, everything related to the narrative has been included as well as the game mode, the commands and the concept arts in order to show the videogame's art and its visual style.
[ca] L'objectiu d'aquesta investigació ha estat explorar la relació entre diverses variables personals i escolars (empatia, autoconcepte i percepció d'ajuda del professor), la sensibilitat intercultural i la satisfacció amb la vida en alumnat de tercer cicle d'educació primària. A més, s'han analitzat possibles diferències en aquestes variables entre alumnat autòcton i immigrant. En aquesta investigació hi han participat 473 alumnes (92,2% autòctons; 7,8% immigrants), 52% nois i 48% noies, d'entre 10 i 13 anys (M = 10,79; DT = 0,74). Els resultats obtinguts indiquen major sensibilitat intercultural i autoconcepte emocional en alumnat immigrant, i major satisfacció amb la vida i autoconcepte acadèmic en alumnat autòcton. L'autoconcepte social és la principal variable predictora de la sensibilitat intercultural en alumnat immigrant, mentre que l'empatia emocional, la percepció d'ajuda del professor i l'autoconcepte social ho són per a l'alumnat autòcton. L'autoconcepte familiar i emocional són les principals variables predictores de la satisfacció amb la vida en alumnat immigrant, i l'autoconcepte familiar, acadèmic, social i físic, per a l'alumnat autòcton. Aquests resultats són discutits en relació amb el desenvolupament de programes d'intervenció per afavorir la sensibilitat intercultural i la satisfacció amb la vida entre l'alumnat de primària.

[en] The aim of this research was to explore the relationship between several personal and school variables (empathy, self-concept and perception of teacher support), intercultural sensitivity and life satisfaction in students in upper level of primary school. Possible differences among native and immigrant students in these variables were analyzed. A total of 473 students aged 10 to 13 years old (92.2% natives; 7.8% immigrants), of which 52% were boys and 48% were girls (M = 10.79, SD = 0.74), participated in this research. The results show higher intercultural sensitivity and emotional self-concept in immigrant students, and higher life satisfaction and academic self-concept in native students. Social self-concept is the main predictor variable of intercultural sensitivity in immigrant students, whereas emotional empathy, perception of teacher support and social self-concept are the main predictors for native students. Moreover, family and emotional self-concept are the main predictor variables of life satisfaction in immigrant students, while family, academic, social and physical self-concept are the main predictors for native students. These results are discussed in relation to the development of intervention programs to improve intercultural sensitivity and life satisfaction among primary school students.
[ca] Avui dia, els cristalls líquids reben considerable interès a causa, principalment, de les seves aplicacions en l'electrònica i l'òptica (TV, telèfons mòbils o table screen). Aquests materials estan formats per conjunts de molècules que s'organitzen de diverses maneres depenent de la seva composició. En aquest estudi es mostra com la incorporació en aquestes molècules d'un grup d'àtoms anomenats polars pot afectar la manera com interactuen entre si i amb això la seva organització i comportament com a cristalls líquids.

[en] Currently, liquid crystals are of considerable interest due mainly to their applications in electronics and optics (TV, mobile phones or table screen). These materials are formed by sets of molecules that are organised in different ways depending on their composition. This study shows how the inclusion in these molecules of a group called polar atoms can affect the way they interact with each other and thus their organisation and behaviour as liquid crystals.
[ca] Presentem una breu aproximació a alguns dels problemes que s'afronten a l'estudi i la docència de certs tipus d'oracions subordinades. Específicament, plantegem la distància que hi ha entre les relacions lògiques (causa, finalitat, condició, etc.) considerades entre esdeveniments i l'expressió d'aquestes relacions. Aquesta expressió dóna lloc a construccions sintàctiques que requereixen l'aparició d'elements lèxics que converteixen una oració (o un altre mitjà d'expressió d'un esdeveniment) en expressió de causa, finalitat, condició, etc. Plantegem que no existeix simetria entre les nocions lògiques i la sintaxi, atesa la diversitat de tipus de relació i dels modes d'expressió, i també que aquesta diversitat s'emmotlla als pocs procediments sintàctics que la gramàtica posseeix, però sense que hi hagi relació biunívoca amb un de sol. Aquests procediments sintàctics, abordats des de la sintaxi formal, es redueixen com era esperable a només dos, en funció del tipus d'encaix. Finalment, exemplifiquem aquesta asimetria a través de la que es dóna en la relació (lògica) causal/expressió de la causa. La primera fa referència al que podem suposar un mecanisme únic i la segona engloba modes de construcció de diferent naturalesa, que van des de la subordinació (completiva) fins a la juxtaposició o la subordinació relativa.

[en] This work is a brief approach to some of the problems that we face in the study and teaching of certain types of subordinate clauses. More specifically, we consider the distance that exists between logical relationships (cause, purpose, condition, etc.) considered between events and the expression of those relationships. This expression gives rise to syntactic constructions that require the appearance of lexical elements that convert a sentence (or other means of expression of an event) into an expression of cause, purpose, condition, etc. We argue that there is no symmetry between logical notions and syntax, given the diversity of relationship types and modes of expression, and also that this diversity conforms to the few syntactic procedures that grammar has, but without a one-to-one relationship with nonly one of them. Those syntactic procedures, approached from the formal syntax, are reduced as expected to only two, depending on the type of merge. Finally, we exemplify that asymmetry through the case of causal (logical) relationship / expression of the cause. The first refers to what we can suppose a unique mechanism and the second encompasses different types of construction, ranging from (completive) subordination to juxtaposition or relative subordination.
[ca] Aquest treball pretén fer una anàlisi sobre el tractament dels assassinats per violència vicària a quatre mitjans de comunicació espanyols (La Vanguardia, l'ABC, El País i El Periódico) a partir de dos casos molt mediàtics que estan separats en el temps. L'objectiu principal és esbrinar si hi ha hagut una evolució o canvi del discurs a la premsa escrita espanyola, en relació a les notícies sobre menors assassinats víctimes de la violència vicària, des del 2011 fins a l'actualitat.

[en] This paper aims to analyze the treatment of vicarious violence murders in four Spanish media (La Vanguardia, ABC, El País and El Periódico) from two highly mediated cases that are separated in time. The main objective is to find out if there has been an evolution or change of discourse in the Spanish written press, in relation to the news about murdered minors victims of vicarious violence, from 2011 to the present.
[ca] Aquest article examina de quina manera pot ajudar la cartografia a la planificació i gestió del risc d'avinguda. Després de resumir les principals caracteristiques d'aquest risc i els principals mecanismes adaptatius per fer-hi front, els autors fan una proposta de representació cartogràfica centrada en tres punts: a) Bases de dades i fitxa de registre d'episodis d'inundació; b) Cartogrfia de base i simbologia a emprar, i c) Cartografia especifica (mapes de potencialitat del risc d'usos del sòl i mapes finals del risc).

[en] This article examines the ways in which cartography can contribute to the planning and management of storm-flood risk. After resumé of the main characteristics of this type of risk and the main mechanisms which can be adopted to combat it, the authors propose a form of cartographic representation. Their proposal consists of three elements: a) data-base and registration file of flood incidence; b) basic cartography and symbols to be used; c) specific mapping (risk potential and land-use maps, and finally risk maps).
[ca] Les reformes del mercat de treball i de l'estat del benestar tendeixen a configurar un nou model de relacions laborals de caràcter neoliberal, inspirat en el model de capitalisme flexible anglosaxó. Orientat cap al curt termini i basat en la lògica de la financiarització de l'economia com a mecanisme de disciplina social. El RDL 3/2012 comporta avui una acceleració de la tendència cap a la precarització de l'ocupació, l'extensió del treball a temps parcial, la desregulació de les relacions laborals i l'erosió de la protecció social.

[en] The reforms of the labor market and welfare state tend to set up a new model of labor relations neoliberal, inspired by the Anglo-Saxon model of flexible capitalism. Short-term oriented and based on the logic of financialisation of the economy as a mechanism of social discipline. The RDL 3/2012 comprises an acceleration of the trend towards precarious employment, the extent of part-time, deregulation of labor relations and the erosion of social protection.
[ca] Per encàrrec de l'Institut Municipal de la Salut, els autors portaren a terme un estudi exploratori sobre la població de centenaris de la ciutat de Barcelona. El treball es realitzà partint de les dades del Padró Municipal d'Habitants i mitjançant la tècnica de l'entrevista oberta. Les conclusions principals de l'estudi són:que el nombre de centenaris reals és molt inferior als 150 inicialment detectats, tant per la gran incidència de defuncions a aquestes edats com pel gran nombre de persones de les quals l'edat era incorrecta. 2) que una majoria de centenaris no es trobaven en condicions físiques o psíquiques de ser entrevistats. 3) que fins i tot quan l'entrevista era possible, aquesta prenia característiques particulars, que la feien més propera al monòleg que al diàleg. Per tot això, l'informe que es presenta desaconsella la continuació de l'estudi, encara que recomenant l'aplicació de la mateixa tècnica a altres grups d'edats (p.e. persones al voltant de l'edat de jubilació). L'estudi aporta, així mateix, taules estadístiques sobre els centenaris "confirmats".

[en] Barcelona's Municipal Institute of Health asked the authors to carry out an exploratory study on centenarians in the city. The study was based on the data of the Municipal Register of Inhabitants and used a technique of open interviews. The study concludes that: 1) the number of actual centenarians is much lower than the 150 initially censused, because of high mortality at these ages and because of the many errors in birthdate recording;2) a large majority of the centenarians were not found to be in good enough physical or psychological condition to go through an interview. 3) even when the interview was possible, the centenarians proved more inclined to monologue than to dialogue. Due to these reasons, the report recomended to discontinue the study, while being favorable to the same technique when used for other age groups (such as persons near retirement). The study also shows statistical tables on the centenarians whose true age had been confirmed.
[ca] En aquesta memòria es presenta un projecte que té com a objectiu principal la creació d'una aplicació que, donada una imatge d'entrada, retorni en quina dècada va ser adquirida la imatge. Apart es pretén millorar els resultats obtinguts en altres estudis sobre la classificació d'imatges segons la seva data d'adquisició. En la memòria s'explica l'estudi realitzat anteriorment sobre el tema i quin ha estat el mètode escollit per millorar els seus resultats. També s'explica com hem creat l'aplicació i els passos que segueix l'aplicació en la seva execució.

[en] In this project, we present a project that has the goal of developing an application to predict the decade in which an image was acquired. Another aim of the project is to improve the results of a previous study about image classification in terms of the acquisition date of images. The report covers the previous study on this subject and the method that has been chosen to improve the performance of the previous work. The report also explains how the application has been created and the steps that this application follows when it is executed.
[ca] Aquest text es proposa un mètode d'anàlisi de l'espai rural entès com un sistema estructurat del territori amb pautes d'identitat pròpies, sobre la base del seu reconeixement com a resultat de l'artificialització de l'estat natural, conseqüència de les transformacions que s'hi incorporen. L'objectiu és la recerca de les seves pròpies opcions d'ordenació de cara al manteniment dels testimonis d'ordre rural. El mètode se centra en la definició d'unes lògiques territorials des de les quals donarem suport a criteris d'ordenació coherents amb els models d'organització que identifiquen cada sector, a partir de la construcció d'un sistema tramat que garanteixi l'adequada inserció de l'acció propositiva.

[en] This article focuses on the analysis of rural space understood as a structured territorial system with its own identity signs. This system is the result of the imposition of artificial forms of its natural state, as a consequence of the various transformations to which it has been subjected. The objective is to attempt to reveal the options for planning of such areas with a view to guaranteeing the permanent survival of existing vestiges of rurality. The methodology focuses on the definition of a series of territorial structures on which to formulate coherent regulations criteria in consonance with the organizational patterns characteristic of each sector, on the basis of a regulated system in which future urbanistic initiatives can be inserted.
[ca] La tragèdia àtica ofereix diversos exemples de la creença que el nom propi descriu la identitat i el futur. Deixant de banda uns altres usos de l'etimologia, examinem els passatges en què la interpretació explícita del significat d'un antropònim s'empra com a recurs argumentatiu. En la majoria de casos, els personatges accepten tàcitament els averanys i el desenvolupament del drama valida la interpretació etimològica com a revelació d'una veritat en principi oculta, també per al públic.

[en] Attic tragedy contains several examples of the belief that a name describes the bearer's identity and future. Leaving aside other uses of etymology, we deal with the passages where the explicit interpretation of the meaning of an anthroponym serves as an argumentative tool. In most cases characters tacitly accept these omens and the development of the drama validates etymological interpretation as a revelation of an originally hidden truth, for the audience too.
[ca] L'ús de la mecànica del joc en els negocis és una cosa cada vegada més comú. En aquest projecte s'ha desenvolupat una plataforma de suport a la implementació d'estratègies de gamification per a qualsevol mercat. La plataforma és una eina de codi obert que permet a la persona a càrrec de dissenyar l'estratègia de gamification, aplicar-la a un conjunt d'usuaris.

[en] The use of game mechanics in business is something increasingly common. This project has developed a platform to support the implementation of gamification strategies for any market. The platform is an open source web tool that allows the person in charge of designing the gamification strategy, to apply it to a set of users.
[ca] En aquest projecte hem realitzat un pla de comunicació desenvolupant principalment la nova identitat visual corporativa per la marca de maquillatge espanyola Lola Make Up. A partir d'aquesta, hem desenvolupat un pla d'accions proposant solucions als problemes de comunicació que hem identificat en una anàlisi previ.

[en] In this project we have created a communication plan developing mainlya new visual corporate identity for the Spanish make-up brand Lola Make Up. Following this new visual identity, we have developed an action plan proposing solutions to the communication challenges we have identified in a previous assessment.